คือผมมีเสียงวิ้งในหู แต่ไม่ปวดหรือมีน้ำไหลออกจากหูนะครับ แค่มีเสียง ควรทำอย่างไรบ้างครับ อันตรายหรือเปล่าครับ
สวัสดีค่ะ อาการหูอื้อหรือเสียงในหู (tinnitus) หมายถึง การได้ยินลดลง หรือรู้สึกเหมือนมีอะไรอุดหูอยู่ หรือรู้สึกมีเสียงดังในหู ซึ่งอาจเป็นเสียงแหลม วี๊ดๆ คล้ายมีแมลงบินในหู หรือเสียงหึ่งๆ หรือเสียงตุบๆ ตามจังหวะชีพจร เสียงที่เกิดขึ้นอาจเป็นเพียงชั่วคราวหรือเป็นอย่างต่อเนื่องและอาจเกิดขึ้นเพียงข้างเดียวหรือพร้อมกันทั้ง 2 ข้างในผู้ป่วยบางราย เสียงอาจดังมากจนไปรบกวนและทำให้ขาดสมาธิหรือการได้ยินเสียงสาเหตุของอาการหูอื้อ มีมากมาย ได้แก่มีขี้หูมากเกินไปโรคน้ำในหูไม่เท่ากันสิ่งแปลกปลอมหรือแมลงเข้าหูหูอื้อที่เกิดหลังจากเป็นหวัด หูชั้นกลางอักเสบ การติดเชื้อซิฟิลิสหรือไวรัสที่ทำให้หูชั้นในอักเสบอาการหูอื้ออาจเกิดขึ้นหลังจากการดื่มแอลกอฮอล์ กาแฟ หรือสูบบุหรี่ หูอื้ออาจเกิดจากประสาทหูเสื่อมในผู้สูงอายุหรือจากการฟังเสียงดังบ่อยๆนอกจากนี้อาจเกิดจากภาวะเครียด วิตกกังวล อารมณ์ซึมเศร้า หรือเกิดจากนอนไม่หลับ การใช้ยาบางชนิดที่มีผลข้างเคียงต่อประสาทหู เช่น ยาต้านมาลาเรียคลอโรควิน ยาปฏิชีวนะอิริโทรไมซิน ยาเคมีบำบัดรักษามะเร็งบางชนิด เป็นต้นหากมีอาการหูอื้อแบบได้ยินเสียงภายในร่างกายชัดกว่าปกติ (เช่นเสียงกลืนอาหาร เสียงลมหายใจ) อาจเกิดจากโรคภูมิแพ้ หากมีอาการหูอื้อแบบรู้สึกตุบๆ อาจเกิดจากมีเนื้องอกในช่องหู เป็นต้นหากอาการหูอื้อของ เป็นอยู่เพียงแค่ชั่วคราว แล้วหายไป ก็ไม่จำเป็นต้องทำอะไร แต่หากยังคงเป็นต่อเนื่อง หรือเป็นๆหายๆ และรบกวนต่อการใช้ชีวิตประจำวัน หรือมีอาการอื่นๆ ร่วม เช่น เวียนหัวบ้านหมุน ปวดหู มีหนองไหลจากหู เป็นต้น ควรไปพบแพทย์เพื่อหาสาเหตุค่ะ